# Manual de &bovo;

## Introdución

### Tipo de xogo:

Taboleiro, Arcade

### Cantidade máxima de xogadores:

Dous

&bovo; é un xogo para dous xogadores similar ao Gomoku ─do xaponés 五目並べ, que significa literalmente «cinco puntos»─ onde por quendas os opoñentes poñen as súas fichas ou marcas no taboleiro. O obxectivo consiste en unir cinco pezas iguais nunha liña ─ben sexa vertical, horizontal ou diagonal─.

### Nota:

Este xogo coñécese en galego coma «pai, fillo e nai».

## Xogar

### Obxectivo:

Unir cinco pezas propias nunha liña recta ininterrompida, ben sexa vertical, horizontal ou diagonal.

Cando se executa &bovo; por vez primeira, iníciase no modo de demostración, no que dous xogadores artificiais controlados polo computador xogan o un contra o outro. Podes iniciar unha partida nova mediante o botón Nova da barra de ferramentas, a entrada Partida Nova do menú ou mediante o atallo de teclado predeteminado, &Ctrl;N.

### Nota:

Como o primeiro xogador en poñer ficha ten sempre certa vantaxe sobre o segundo, alternarase entre ambos, empezando un distinto en cada partida.

Se es o primeiro en poñer ficha, pon unha en calquera parte do taboleiro. Se es o segundo, agarda a que o primeiro poña unha ficha e pon ti logo unha. Podes poñer as fichas en calquera casa do taboleiro, salvo naquelas nas que xa haxa algunha ficha (independentemente de que sexa túa ou do teu opoñente).

Ao colocar as túas fichas, tes que procurar evitar que o opoñente consiga formar unha liña ─vertical, horizontal ou diagonal─ con cinco das súas. Á vez que intentas que el non o faga, tes que conseguir logralo ti. Quen primeiro o consiga, gaña a partida.

## Regras, estratexias e consellos

### Regras

- En cada quenda, o xogador pon unha ficha no taboleiro de xogo.

- Non se pode mover unha ficha que xa se colocase no taboleiro, nin colocar unha nova ficha nunha casa onde xa haxa unha.

- Os xogadores non poden saltar as súas quendas.

- O primeiro xogador que consiga unir cinco fichas nunha liña recta ─sexa vertical, horizontal ou diagonal─ gaña a partida.

### Consellos

- Cando &bovo; se inicia por vez primeira, hai que axustarlle o tamaño. Cambia o tamaño da xanela do xogo ata que estea ao teu gusto, e o taboleiro adaptarase ás novas dimensións.

- A primeira vez que se inicia &bovo; faino no modo de demostración, no que dous xogadores controlados polo computador compiten entre eles.

- Ao saír de &bovo; en medio dunha partida, esta gárdase de maneira automática. Se ao iniciarse o xogo se detecta a existencia dunha partida anterior sen rematar, recuperarase. En caso contrario, o xogo executarase no modo de demostración.

- Podes iniciar unha nova partida en calquera momento mediante o botón Nova da barra de ferramentas, a entrada Partida Nova do menú ou mediante o atallo de teclado predeteminado, &Ctrl;N.

- Cando se empeza unha nova partida antes de rematar a que se está a xogar, esta última conta como derrota.

- O nivel de dificultade pode axustarse mediante o menú despregable que hai na parte inferior dereita da barra de estado, ou dende a entrada Configuración Dificultade do menú.

- Os cambios de dificultade fanse efectivos instantaneamente.

- Podes cambiar o tema visual de &bovo; dende a entrada Configuración Tema visual do menú. O novo tema escollido aplicarase de inmediato.

- As animacións poden activarse ou desactivarse dende a entrada Configuración Animacións do menú.

- Se tras poñer unha ficha no taboleiro decátaste de que cometiches un grave erro, podes desfacer ese último movemento dende a barra de ferramentas, o menú ou mediante o atallo de teclado predeterminado, &Ctrl;Z.

  Podes desfacer movementos indefinidamente, ata o principio mesmo da partida.

- Se non sabes onde mover, podes pedirlle consello ao computador mediante o botón de Pista. Entón, verás como durante un pequeno período de tempo aparece no taboleiro unha peza escintilante, a peza suxerida polo computador.

- Ao rematar unha partida, actívase a súa repetición.

## Interface

### O menú de Partida

&Ctrl;N Partida Nova

- Comeza unha partida nova.

Partida Repetición

- Reproduce a última partida.

&Ctrl;Q Partida Saír

- Dende aquí péchase o xogo.

### O menú de Movemento

&Ctrl;Z Movemento Desfacer

- Permite desfacer o último movemento realizado.

H Movemento Pista

- Dá unha pista para realizar o seguinte movemento. Durante un momento escintila sobre o taboleiro unha peza na casa na que recomenda situala o computador.

### O menú de Configuración

Configuración Tema visual

- Escolle un dos distintos temas visuais existentes para xogar con el. Podes escoller entre Manuscrito, Alto contraste, Espacial ou Gomoku.

Configuración Animacións

- Activa ou desactiva as animacións.

Configuración Mostrar a barra de ferramentas

- Amosa ou oculta a barra de ferramentas que hai baixo o menú.

Configuración Mostrar a barra de estado

- Amosar ou ocultar a barra de estado que hai na parte inferior da xanela.

Configuración Dificultade

- Selecciona o nivel de dificultade que queiras, a escoller entre: Ridiculamente fácil, Moi fácil, Fácil, Media, Difícil, Moi difícil, Extremadamente difícil e Imposible.

Configuración Configurar os atallos de teclado...

- Dende aquí poderás cambiar a configuración das teclas en &bovo;.

Configuración Configurar as barras de ferramentas...

- Amosa o diálogo estándar de &kde; para personalizar as barras de ferramentas.

### O menú de Axuda

&help.menu.documentation;

## Preguntas máis frecuentes

Quero cambiar o aspecto do xogo, pódese?

Pódese. Para cambiar o tema visual de &kappname; vai á entrada Configuración Tema visual do menú.

Pódese xogar utilizando o teclado?

Non. &kappname; non pode xogarse co teclado.

Teño que pechar o xogo, pero aínda non rematei a partida actual. Podo gardar o progreso?

Non podes, &kappname; non ten función de Gardar.

Onde están as mellores puntuacións?

&kappname; non dispón desa funcionalidade.

## Créditos e licenza

&bovo;

Dereitos de autor do programa 2002, 2007 &Aron.Bostrom; &Aron.Bostrom.mail;

Dereitos de autor da documentación 2007 &Aron.Bostrom; &Aron.Bostrom.mail;

Adrián Chaves Fernández (Gallaecio)adriyetichaves@gmail.com

&underFDL; &underGPL;

## Installation

&install.intro.documentation;

### Compilación e instalación

&install.compile.documentation;
&documentation.index;